ข้อบัญญัติองค์การบริหารส่วนตำบลหนองบัวศาลาข้อบัญญัติองค์การบริหารส่วนตำบลหนองบัวศาลาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหนองบัวศาลาอำเภอเมืองนครราชสีมาจังหวัดนครราชสีมาพ.ศ. ๒๕๕๘ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖องค์การบริหารส่วนตำบลหนองบัวศาลาโดยความเห็นชอบของสภาองค์การบริหารส่วนตำบลหนองบัวศาลานายอำเภอเมืองนครราชสีมา คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองบัวศาลา เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหนองบัวศาลา อำเภอเมืองนครราชสีมาจังหวัดนครราชสีมา พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณที่ ๑ และบริเวณที่ ๒หมายความว่า พื้นที่ตามที่กำหนดไว้ในข้อ ๑ แห่งกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลโคกสูงตำบลบ้านโพธิ์ ตำบลจอหอ ตำบลตลาด ตำบลหมื่นไวย ตำบลพุดซา ตำบลบ้านเกาะตำบลหนองกระทุ่ม ตำบลหนองจะบก ตำบลในเมือง ตำบลปรุใหญ่ ตำบลพะเนา ตำบลหัวทะเลตำบลมะเริง ตำบลสีมุม ตำบลบ้านใหม่ ตำบลโพธิ์กลาง ตำบลหนองไผ่ล้อม ตำบลหนองระเวียงตำบลโคกกรวด ตำบลหนองบัวศาลา ตำบลสุรนารี อำเภอเมืองนครราชสีมา ตำบลขามทะเลสอตำบลโป่งแดง อำเภอขามทะเลสอ และตำบลกุดจิก ตำบลนากลาง อำเภอสูงเนินจังหวัดนครราชสีมา พ.ศ. ๒๕๔๗ เว้นแต่บริเวณที่ ๓บริเวณที่ ๓ หมายความว่าพื้นที่บริเวณ ดังต่อไปนี้ทิศเหนือ จดเส้นขนานระยะ ๒,๒๒๐ เมตร กับแนวศูนย์กลางถนน รพช. นม. ๒๑๙๖ และเขตทางหลวงแผ่นดินหมายเลข๒๒๔ ฟากตะวันตกทิศตะวันออก จดกับเขตทางหลวงแผ่นดินหมายเลข ๒๒๔ ฟากตะวันตกและเส้นขนานระยะ ๒,๕๒๐ เมตร กับแนวศูนย์กลางถนน รพช. นม. ๒๑๙๖ทิศใต้ จดเส้นขนานระยะ๔๐๐ เมตร กับเขตทางหลวงแผ่นดินหมายเลข ๒๒๔ ฟากตะวันตก และจดเส้นขนานระยะ ๒,๕๒๐ เมตร กับแนวศูนย์กลางถนน รพช. นม. ๒๑๙๖ทิศตะวันตก จดเส้นขนานระยะ ๒,๒๒๐ เมตร กับแนวศูนย์กลางถนน รพช. นม. ๒๑๙๖ และเส้นขนานระยะ ๔๐๐ เมตรกับเขตทางหลวงแผ่นดินหมายเลข ๒๒๔ ฟากตะวันตกทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลหนองบัวศาลาอำเภอเมืองนครราชสีมา จังหวัดนครราชสีมาภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ๒ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลโคกสูงตำบลบ้านโพธิ์ ตำบลจอหอ ตำบลตลาด ตำบลหมื่นไวย ตำบลพุดซา ตำบลบ้านเกาะ ตำบลหนองกระทุ่มตำบลหนองจะบก ตำบลในเมือง ตำบลปรุใหญ่ ตำบลพะเนา ตำบลหัวทะเล ตำบลมะเริง ตำบลสีมุมตำบลบ้านใหม่ ตำบลโพธิ์กลาง ตำบลหนองไผ่ล้อม ตำบลหนองระเวียง ตำบลโคกกรวดตำบลหนองบัวศาลา ตำบลสุรนารี อำเภอเมืองนครราชสีมา ตำบลขามทะเลสอ ตำบลโป่งแดงอำเภอขามทะเลสอ และตำบลกุดจิก ตำบลนากลาง อำเภอสูงเนิน จังหวัดนครราชสีมา พ.ศ.๒๕๔๗(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๗,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๗,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ๒ (๒) (ข) ๑ ๓ ๔ ๕ ๖ ๗ ๘ ๙ และ ๑๐ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลโคกสูงตำบลบ้านโพธิ์ ตำบลจอหอ ตำบลตลาด ตำบลหมื่นไวย ตำบลพุดซา ตำบลบ้านเกาะตำบลหนองกระทุ่ม ตำบลหนองจะบก ตำบลในเมือง ตำบลปรุใหญ่ ตำบลพะเนา ตำบลหัวทะเลตำบลมะเริง ตำบลสีมุม ตำบลบ้านใหม่ ตำบลโพธิ์กลาง ตำบลหนองไผ่ล้อม ตำบลหนองระเวียงตำบลโคกกรวด ตำบลหนองบัวศาลา ตำบลสุรนารี อำเภอเมืองนครราชสีมา ตำบลขามทะเลสอตำบลโป่งแดง อำเภอขามทะเลสอ และตำบลกุดจิก ตำบลนากลาง อำเภอสูงเนิน จังหวัดนครราชสีมาพ.ศ. ๒๕๔๗และต้องมีระยะแนวศูนย์กลางปากทางเข้าออกของรถยนต์ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๕๐ เมตรข้อ ๕ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ ให้นายกองค์การบริหารส่วนตำบลหนองบัวศาลาเป็นผู้รักษาการตามข้อบัญญัตินี้ประกาศณ วันที่ ๒๐ กรกฎาคม พ.ศ. ๒๕๕๘จำเริญเปล้ากระโทกนายกองค์การบริหารส่วนตำบลหนองบัวศาลา[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองบัวศาลาเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลหนองบัวศาลา อำเภอเมืองนครราชสีมาจังหวัดนครราชสีมา พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๗ กรกฎาคม๒๕๕๘วริญา/ผู้ตรวจ๒๗ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๒ ง/หน้า ๑๗/๒๓ กรกฎาคม ๒๕๕๘